I går meldte en af de fire anklagede for lørdagens knivdrab på en 27-årig i det centrale Aalborg sig selv, mens en anden blev stoppet i en rutinekontrol. De to blev i dag fremstillet i grundlovsforhør. Grundlovsforhøret blev holdt for lukkede døre. - De er nu begge varetægtsfængslet i foreløbigt fire uger - sigtet for drab i forening med de to, som på tidspunktet for retsmødet endnu ikke var anholdt. Vi er naturligvis tilfredse med, at politiets massive pres på det kriminelle miljø har båret frugt så hurtigt, siger specialanklager Kim Christensen fra Nordjyllands Politi, der er anklager i sagen. De sidste to eftersøgte mænd i weekendens knivdrabssag er i dag blevet anholdt af Nordjyllands Politi. Den ene, en 32-årig mand fra lokalområdet, ringede selv til politiet, der afhentede ham på en adresse i Frederikshavn, hvor han blev anholdt kort før middag. Den anden, en 25-årig mand ligeledes fra lokalområdet, mødte ind på Politigården i Aalborg sammen med sin forsvarer, og han blev anholdt kl. 13.02. - Vi har sigtet begge mænd for drab, siger vicepolitiinspektør Frank Olsen, der oplyser, at de to mænd i løbet af i morgen skal fremstilles i et lukket Grundlovsforhør i Retten i Aalborg. - Nu skal vi gang med et længere efterforskningsforløb, siger Frank Olsen. Det omfatter blandt andet yderligere tekniske undersøgelser, klarlægning af de sigtedes rolle og afdæning af deres motiv og vidnefhøringer. Politiet er stadig interesseret i at høre fra vidner, der måtte have set færdselsuheldet eller selve voldsudøvelsen i forbindelse med drabet den 5. august på Østre Allé og Langelandsgade i Aalborg eller i øvrigt ligge inde med informationer om sagen. Politiet kan kontaktes på 114.

Opsummering:
Alle fire mistænkte for lørdagens knivdrab i Aalborg er nu anholdt. To er sigtet for drab, to skal i grundlovsforhør torsdag.